*Ugovor o nabavi CRM poslovnog sustava s pripadajućim licencama br. xx*

Ovaj Ugovor sklapa se između:

**MCS Grupa d.o.o.**

Zagrebačka cesta 126, 10000 Zagreb

Zastupana po direktoru: Branko Šoštarić

OIB: 04355267582

(u daljnjem tekstu: Naručitelj)

 i

**Naziv**

Ulica i broj, Poštanski broj, Grad

Zastupan po odgovornoj osobi: Ime i prezime

OIB: broj

(u daljnjem tekstu: Isporučitelj)

Projekt je sufinancirala Europska unija

iz Europskog fonda za regionalni razvoj i Kohezijskog fonda

u okviru Operativnog programa „Konkurentnost i kohezija“

KK.03.2.1.19 „Poboljšanje konkurentnosti i učinkovitosti MSP-a kroz informacijske i komunikacijske tehnologije (IKT) - 2"

dana datum. mjesec, 2020. u Zagrebu, kako slijedi;

Uvodne odredbe

**Članak 1.**

Ugovorne strane ovim Ugovorom uređuju poslovnu suradnju između Naručitelja i Isporučitelja te reguliraju prava i obveze u odnosu na predmet nabave: Nabava CRM poslovnog sustava s pripadajućim licencama.

Naručitelj naručuje, a Isporučitelj se obvezuje isporučiti predmet nabave, sukladno Odluci o odabiru najpovoljnije ponude u predmetu nabave evidencijski br: KK.03.2.1.19.0848-01-2020 od xx.xx. 2020. godine i odabranoj ponudi Isporučitelja broj \_\_\_\_\_\_\_\_\_\_\_\_\_\_\_\_\_\_ od \_\_. \_\_\_\_\_\_\_\_\_\_ 2020.

Izvršenje usluga koje su predmet ovog ugovora izvršavaju se u sklopu Projekta „Uvođenjem CRM sustava do povećanja konkurentnosti poduzeća MCS Grupa d.o.o.“ referentne oznake KK.03.2.1.19.0848, koji se provodi prema Pozivu na dostavu projektnih prijedloga „Poboljšanje konkurentnosti i učinkovitosti MSP-a kroz informacijske i komunikacijske tehnologije (IKT)- 2“, referentne oznake KK.03.2.1.19.

Predmet ugovora

**Članak 2.**

Predmete ovog Ugovora je nabava CRM poslovnog sustava s pripadajućim licencama koja obuhvaća sljedeće:

1. CRM sustav
2. Licence za korisnike
3. Licence za management

Isporučitelj se obvezuje poslove koji su predmet ovog ugovora navedene u stavku 1. ovoga članka obavljati sukladno uvjetima iz Poziva na dostavu ponuda, prema odabranoj ponudi, količinama i jediničnim cijenama iz Troškovnika, opisu poslova te uvjetima iz Tehničke specifikacije, a prema pravilima struke kao i uputama Naručitelja.

Rok izvršenja usluga

**Članak 3.**

Isporučitelj je dužan s izvršenjem predmeta Ugovora započeti po obostranom potpisu ugovora. Isporučitelj će isporučiti predmet Ugovora u roku najviše xx dana od dana potpisa ovog Ugovora. Nakon isporuke predmeta Ugovora Isporučitelj i Naručitelj će potpisati Primopredajni zapisnik.

U roku od 15 dana od sklapanja Ugovora Isporučitelj će Naručitelju dostaviti detaljan prijedlog aktivnosti i funkcionalnosti.

Ukoliko se iz opravdanih razloga produži provedba Projekta, moguće je da se i trajanje ugovora za obavljanje aktivnosti predmeta Ugovora produži.

Pod završetkom ugovornih obveza podrazumijeva se uspješno izvršenje svih obveza sukladno ovom Ugovoru, a čijim sastavnim dijelom se smatra i Ponuda Isporučitelja te Dokumentacija za nadmetanje.

Vrijednost ugovora

**Članak 4.**

Ugovorne strane utvrđuju vrijednost predmeta Ugovora iz članka 2. ovog Ugovora:

u ukupnom iznosu bez PDV-a: \_\_\_\_\_\_\_\_\_\_\_\_\_\_ HRK

iznos PDV-a: \_\_\_\_\_\_\_\_\_\_\_\_\_\_ HRK

cijena s PDV-om: \_\_\_\_\_\_\_\_\_\_\_\_\_\_ HRK

Iznosi iz prethodnog stavka čine ukupan zbroj svih stavki koje su predmet ovog ugovora, a u skladu sa stavkama definiranima u članku 2. ovog Ugovora.

Ugovorne jedinične cijene su nepromjenjive za cijelo vrijeme trajanja ovog Ugovora.

Ovim Ugovorom Isporučitelj preuzima obvezu izvršavanja predmeta nabave iz članka 1. i predmeta ugovora iz članka 2. ovog Ugovora u iznosu iz prethodnog stavka ovog članka koji je naveden i upisan u Ponudi Isporučitelja i koji je za vrijeme trajanja Ugovora nepromjenjiv.

Rok, način i uvjeti plaćanja

**Članak 5.**

Naručitelj će Isporučitelju isplatiti ugovorenu naknadu navedenu u Članku 4. po završetku poslova koji su predmet ovog Ugovora temeljem ispostavljenog računa.

Račun Isporučitelj dostavlja na plaćanje na adresu Naručitelja, s naznakom naziva Ugovora, pozivom na broj Ugovora i nazivom projekta, te s punim nazivom, adresom i OIB-om Isporučitelja. Plaćanje će biti izvršeno u hrvatskoj valuti (HRK).

Naručitelj će sva plaćanja vezano za predmet Ugovora izvršiti na transakcijski račun (IBAN) Isporučitelja broj HRxxxxx otvoren u banci xx.

Održavanje

**Članak 6.**

Isporučitelj se obvezuje kontinuirano održavati predmet Ugovora i omogućiti svim korisnicima neometan rad sa istim.

Prava i obveze

**Članak 7.**

Isporučitelj će sve poslove i zadaće iz članka 2. ovog Ugovora dužan obavljati pozornošću dobrog stručnjaka u skladu s uvjetima iz Poziva na dostavu ponude i ovoga Ugovora, prema pravilima struke i u definiranom roku.

Isporučitelj jamči da je su poslovi koje pruža prema ovom Ugovoru u potpunosti legalni i neopterećeni bilo kakvim dodatnim troškovima bilo koje strane.

Naručitelj i Isporučitelj će surađivati na način da će Isporučitelj po potrebi slati upite i informacije o tijeku aktivnosti, ispravke, prateće upute i ostale informacije.

Naručitelj se obvezuje da će za vrijeme trajanja ovog Ugovora Isporučitelju osigurati sve potrebne materijale i informacije koje su potrebne za kvalitetno obavljanje poslova i zadaća koje su predmet ovog Ugovora.

Kvaliteta

**Članak 8.**

Kvaliteta utvrđena ovim člankom odnosi se na sve poslove definirane Ugovorom.

Naručitelj ima pravo nadzirati pružanje predmetnih poslova i davati Isporučitelju upute za rad, a Isporučitelj mu je dužan to omogućiti.

Isporučitelj se obvezuje da će za obavljanje aktivnosti ove poslovne suradnje koristiti metode i tehnologije za koje, ukoliko nisu vlastiti proizvod Isporučitelja, posjeduje sva prava na korištenje te osiguranu službenu podršku njihovih proizvođača te osigurati stručno i certificirano osoblje koje će obavljati ove poslove.

Naručitelj je obvezan osigurati Isporučitelju obostrano dogovoreno vrijeme potrebno za izvršenje poslova u cilju osiguranja ispravnog pružanja poslova, a Isporučitelj je obvezan poštivati dogovoreno vrijeme.

U slučaju nedostataka u izvršenju poslova koji su predmet Ugovora uočenih od strane Naručitelja, Naručitelj se o istim obvezuje obavijestiti Isporučitelja bez odgode i dati mu primjereni rok za otklanjanje nedostataka. Ukoliko Isporučitelj ne postigne razinu usluge svaka ugovorna strane će tamo gdje je to neophodno, bez odgode poduzeti mjere za postizanje razine usluge u granicama svoje odgovornosti.

Komunikacija

**Članak 9.**

Ugovorne strane se obvezuju da će sva komunikacija, usmena ili pisana, biti na hrvatskom jeziku.

Sva komunikacija između ugovornih strana obavljat će se elektroničkom poštom, telefonskim putem, a po potrebi i osobnim kontaktom, ugovorenim sastankom. U slučaju telefonske komunikacije obje strane se moraju i pismeno usuglasiti oko teme i zaključaka telefonskog razgovora te relevantnih informacija izmijenjenih tijekom tog razgovora.

Sve prijave nedostataka i zahtjeva za dodatnim razvojem funkcionalnosti Naručitelj prijavljuje koristeći elektroničku poštu ili pismeno putem faksa.

Izmjene i raskid ugovora

**Članak 10.**

Ukoliko se iz opravdanih razloga produži provedba Projekta „Uvođenjem CRM sustava do povećanja konkurentnosti poduzeća MCS Grupa d.o.o.“ referentne oznake KK.03.2.1.19.0848, temeljem kojega se ugovara predmet Ugovora iz članka 2., moguće je da se i trajanje ugovora za obavljanje predmetnih poslova produži.

**Članak 11.**

Ugovorne strane mogu sporazumno raskinuti ovaj Ugovor. Ako ugovorne strane sporazumno raskinu Ugovor, pisanim sporazumom riješit će sva sporna pitanja nastala raskidom.

Ovaj Ugovor može jedna strana izvanredno otkazati u slučaju da druga strana ne ispunjava svoje ugovorne obveze. Otkaz je tada moguć samo ako je drugoj strani poslana obavijest o namjeri otkaza ovog Ugovora i dokazanim razlozima za otkaz u pisanoj formi te ako druga strana u roku od 30 kalendarskih dana nakon slanja obavijesti i dalje ne ispunjava svoje ugovorne obveze.

Raskid Ugovora mora se izvesti pisanim putem prema drugoj ugovornoj strani uz obvezno pozivanje na ugovorne odredbe na temelju kojih se vrši raskid. Učinci raskida Ugovora stupaju na snagu sukladno odredbama Zakona o obveznim odnosima, a nakon što Naručitelj dostavi Isporučitelju, odnosno Isporučitelj Naručitelju pisanu obavijest o raskidu ovoga Ugovora.

Svaka strana može otkazati trenutno ovaj Ugovor ako druga strana postane nesolventna ili je nad njom pokrenut postupak stečaja ili likvidacije.

Naknada štete

**Članak 12.**

Isporučitelj odgovara isključivo za običnu (izravnu) štetu, a nikako za izgubljenu korist, izgubljenu dobit, nematerijalnu štetu ili povredu prava osobnosti bilo koje vrste, odnosno bilo kakvu neizravnu ili posljedičnu štetu.

Viša sila

**Članak 13.**

Ni jedna od ugovornih strana neće odgovarati za neispunjenje obveze iz ovog Ugovora koje bi nastale zbog više sile. U slučaju da je jedna od ugovornih strana smetana uzrocima više sile dužna je o tome obavijestiti drugu stranu u roku od 24 sata od kada bude u mogućnosti. U toj obavijesti mora detaljno navesti i opisati uzrok više sile i odrediti procjenu naknadnog rok za ispunjenje svih ugovornih obveza.

Pod pojmom više sile ugovorne strane smatraju njezinu definiciju iz Zakona o obveznim odnosima te kako ju priznaje i sudska praksa.

Rješavanje sporova

**Članak 14.**

Naručitelj i Isporučitelj suglasni su da će sve eventualne sporove rješavati mirnim putem, a ako to nisu u mogućnosti, iste će rješavati stvarno i mjesno nadležan sud u Zagrebu.

Ugovorne strane suglasne su da u slučaju ako dođe do spora oko ispunjenja nekih ugovornih odredbi, taj spor neće imati utjecaj na izvršenje drugih nespornih ugovornih obveza koje će ugovorne strane ispunjavati bez odgađanja.

Prijelazne i završne odredbe

**Članak 15.**

Za sve što nije regulirano ovim Ugovorom važe odredbe Zakona o obveznim odnosima i drugih relevantnih propisa.

**Članak 16.**

Isporučitelj potpisom ovog Ugovora potvrđuje da su mu poznati svi uvjeti za izvršenje predmeta Ugovora, da je upoznat s lokacijom te da je proučio dokumentaciju za izvršenje usluga koja je bila dostupna pri podnošenju ponude.

Isporučitelj neće imati pravo na naknadnu izmjenu odredbi ovog Ugovora s osnova nepoznavanja uvjeta iz stavka 1. ovog članka.

**Članak 17.**

Ugovorne strane potvrđuju da su upoznate sa sadržajem i značenjem odredbi ovog Ugovora, te se odriču prava pobijanja istog iz razloga nerazumijevanja.

Ugovorne strane primaju prava i obveze određene ovim Ugovorom u cijelosti, te ga u znak prihvata potpisuju. Ugovorne strane suglasne su da Ugovor počinje provoditi obvezujuće učinke i stupa na snagu danom obostranog potpisa.

**Članak 18.**

Ovaj ugovor sačinjen je u 2 (dva) istovjetna primjerka od kojih svaka strana zadržava po 1 (jedan) primjerak.

Prilozi:

Prilog 1. – Ponudbeni list

Prilog 1.a – Zajednica ponuditelja (ako je primjenjivo)

Prilog 1.b – Podizvoditelj (ako je primjenjivo)

Prilog 2. – Tehnička specifikacija

Prilog 3. – Troškovnik

**Izvršitelj MCS Grupa d.o.o.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Odgovorna osoba Branko Šoštarić

Radno mjesto Direktor